# Wendelsǣ

Onlīcnes be satelīte
**Ƿendelsǣ** is sǣ betƿeox Europe, þe is benorðan him, and Affrice, þe is besūðan him, and Asie, þe is beēastan him. Hē hæfþ mearce 2.5 þūsend þūsenda fēoƿerscētra þūsendmetera.

Se Englisca nama *Ƿendelsǣ* cymþ of þǣm Wendlum, þe wǣron Germanisc folc þæt hæfde þā sǣburg Cartaine geƿunnen. Ac se Ƿendelsǣ hæfþ manige ōðere naman þurh manncynnes stǣr gehæfd. Tō bisene, hine þā Rōmāne hēton oft *Mare Nostrum* (Lǣden ƿord þe mǣneþ *ūre sǣ*). In þǣre Biblioþēcan, hātte hē se Grēata Sǣ oþþe se Ƿesterna Sǣ. Þæt Nīƿenglisce ƿord *Mediterranean* cymþ of Lǣdenum ƿorde *mediterraneus* þe mǣneþ 'in þǣm middle þæs landes' (*medius* mǣneþ 'middel' and *terra* mǣneþ 'land' oþþe 'eorðe')

## Iegland

Manigfeald sind Wendelsæs iegland. Orosius wrat:

|  |  |  |
| --- | --- | --- |
| “ | Nu wille we secgan ymb þa ygland be on þa(m) Wendelsæ sindon. Cipros þæt igland hit lið ongean Cilicia ⁊ Issaurio on þam sæs earme be man hojt Mesicos, ⁊ hit is an hund mila lang ⁊ fif ⁊ hundsyfantig, ⁊ an hund mila brad ⁊ twa ⁊ twentig. Creto þæt igland, him is be eastan se sæ þe man Arfatium hæt, ⁊ westan ⁊ be norðan Creticum. se sæ, ⁊ be westan Sicilium, þe man oðre naman hæt Addriaticum: hit is an hund mila lond. long, ⁊ hundsyfantig ⁊ fiftig mila brad. Ðara iglanda þe man hæt Ciclades þara sindon þreo ⁊ fiftig, ⁊ be eastan him is se Risca sæ, ⁊ be suðan se Cretisca, ⁊ be norðan se Egisca, ⁊ be westan Addriaticum. Sicilia þæt igland is ðryscyte.

On ælces sceatan ende sindon beorgas. Þone norðsceatan man hæt Polores; þær is seo burh neah Mesana. ⁊ se suðsceata hatte Bachinum; þær neah is sio burh Siracussana. ⁊ þone westsceatan man hæt Libeum; þæt is seo burh neah þe man hæt Libeum. ⁊ hit is an hund ⁊ syfan ⁊ fiftig mila lang, suð ⁊ norð; ⁊ se þridda sceata is an hund ⁊ syfan ⁊ hundsyfantig westlang. ⁊ be eastan þæm lande is se Wendelsæ, þe man hæt Adriati(c)um, ⁊ be suþan þe man hæt Affricu(m) ⁊ be westan be man hæt Tirenum, ⁊ be norðan is se sæ, þe ægþer is ge nearo ge hreoh, wið Italia þam lande.
Sardina ⁊ Corsica þa igland todæleð an lytel sæs earm, se is twa ⁊ twentig mila brad. Sardina is þreo ⁊ þritti mila lang, ⁊ twa ⁊ twentig mila brad, him is be eastan se Wendelsæ þe man hæt Tirrenum, þe Tiber sio ea ut scyt on; ⁊ be suðan se sæ þe lið ongean Numedia lande, ⁊ be westan þa twa igland be man hæt Balearis, ⁊ be norðan Corsica þæt igland. Corsica him is Romeburh be eastan, ⁊ Sardine be suðan, ⁊ be westan þa igland Balearis, ⁊ be norðan Tuscania þæt land; hit is syxtene mila lang, ⁊ nygan mila brad. Balearis þa tu igland him is be norðan Affrica, ⁊ Gades be westan, ⁊ Ispania be norðan. | ” |

Ðes sæs mæste iega sind:

* Cipros, Crēto, Euboea and Roðos in þǣre ēasternan Ƿendelsǣ.
* Sardinia, Corsica, Sicilia, and Melita in þǣre middel Ƿendelsǣ
* Balearis (Balearis Maiores, Balearis Minores and Ebusus) in þǣre westernan Ƿendelsǣ

Mid Euxinus is Ƿendelsǣ gadertang þurh Proponditis and Ellaspontus be ēasten. Oft hycgð man Propontis Wendelsǣ dǣl. Be westen him scyt Wendlesæ ut in Westsǣ be þǣre Calpis Nearunes. Æt ðisses brimes eastende is mangewrohtede gedelf, Suez Gedelf, þurh Ǣgypt be Wendelsǣs ēastsūð ecge hlincþ Wendelsǣ mid þǣm Rēadan Sǣ.

Ebb and flod sind lyla in Wendelsæ forþæm þe he hæfþ nearwe muþa to garsecg.